**H O T Ă R Â R E**

**privind aprobarea închirierii unor spații din imobile aflate în administrarea**

**Spitalului Clinic de Urgență pentru Copii Cluj-Napoca**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 70 din 14.05.2021 privind aprobarea închirierii unor spații din imobile aflate în domeniul public al Județului Cluj și în administrarea Spitalului Clinic de Urgență pentru Copii Cluj-Napoca, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 16870/2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 16870/2021 şi de Avizul cu nr. 16870 din 20.05.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Spitalului Clinic de Urgență pentru Copii Cluj-Napoca nr. 5383/15.04.2021;

Luând în considerare prevederile:

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;
* Hotărârea Consiliului Județean Cluj nr. 57/2020 privind solicitarea de trecere a unui imobil din domeniul public al statului în domeniul public al Județului Cluj, precum și pentru trecerea unor imobile din domeniul public al Judeţului Cluj în domeniul public al statului;

În conformitate cu prevederile:

* art. 173 alin. (1) lit. c) și alin. (4) lit. a), art. 297 alin. (1) lit. c), art. 332 – 348, din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 3, ale art. 792 - 857, ale art. 861 alin. (3), art. 867 – 870, art. 1777 – 1823 din Legea privind Codul civil nr. 287/2009, republicată, cu modificările şi completările ulterioare;
* art. 453 - 456 din Legea privind Codul fiscal nr. 227/2015, cu modificările și completările ulterioare;
* anexei nr. 19 din Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniul public al Județului Cluj, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă închirierea, de către Spitalul Clinic de Urgență pentru Copii Cluj-Napoca, a unor spații din imobilele aflate în administrarea acestuia, cuprinse în **anexa** care face parte integrantă din prezenta hotărâre.

**(2)** Destinația spațiilor care se închiriază este pentru amplasarea unor automate de cafea/produse alimentare/băuturi răcoritoare.

**(3)** Durata minimă a închirierii spațiilor este de 1 an, iar durata maximă este de 3 ani.

**(4)** Prețul minim al închirierii este de 200 lei/mp/lună, fără TVA.

**(5)** Se împuterniceșteSpitalul Clinic de Urgență pentru Copii Cluj-Napoca, în calitate de administrator al imobilelor în cauză, să organizeze procedura de licitaţie publică pentru închirierea acestor spații, în scopul realizării activităţilor prevăzute la alin. (2).

**(6)** Se aprobă ca Spitalul Clinic de Urgență pentru Copii Cluj-Napoca să încaseze o cotă-parte de 50% din prețul chiriei, care constituie venit propriu.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe Resurse Umane, precum și Spitalul Clinic de Urgență pentru Copii Cluj-Napoca.

**Art. 3.** Prezenta hotărâre se comunică Direcției Generale Buget-Finanțe Resurse Umane; Spitalului Clinic de Urgență pentru Copii Cluj-Napoca, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro)

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 74 din 27 mai 2021**

*Prezenta hotărâre a fost adoptată cu 33 de voturi “pentru”, fiind astfel respectate prevederile legale privind majoritatea de voturi necesară.*